1945թ. Նոր Բայազետում բացվեց երաժշտական դպրոց´ համաքաղաքացի Կարո Մուսոյանի նախաձեռնությամբ: Դպրոցը գործեց իր ավանդույթներով և սովորություններով, որոնք շարունակվեցին և հասան մինչև մեր օրերը: Այժմ դպրոցը կոչվում է Հ. Թալալյանի անվամբ: Դպրոցը անցել է երկար ճանապարհ, ունեցել է հազարից ավելի շրջանավարտներ, որոնք ավարտելով դպրոցը, իրենց ուսումը շարունակել են բարձրագույն ուսումնական հաստատություններում, և ավարտելով այն´ աշխատել են իրենց հարազատ դպրոցում: Տարիների ընթացքում դպրոցը ձեռք է բերել բավականին առաջխաղացում և հաջողություններ: Դպրոցը եղել է մարզային երաժշտական դպրոցների փոխանակման և մեթոդական կենտրոն, մասնակցել է բազմաթիվ քաղաքային, մարզային, հանրապետական մրցույթ-փառատոնների` ունենալով մեծ հաջողություններ: